|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 27.februārī** |  **Nr. GND/2025/153** |
|  |  **(protokols Nr. 6; 76.p.)** |

**Par lauksaimniecībā izmantojamās zemes ierīkošanu mežā, Gulbenes novada Tirzas pagasta nekustamajā īpašumā ,,Jāņukalns”**

Gulbenes novada pašvaldība, pamatojoties uz Ministru kabineta 2013. gada 5. marta noteikumiem Nr. 118 ,,Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai”, izskatīja Zemnieku saimniecības ,,Augstkalni”, reģistrācijas Nr. 43201015003, juridiskā adrese ,,Augstkalni”, Lizuma pagastā, Gulbenes novadā, LV-4425, 2025. gada 28. janvāra iesniegumu (Gulbenes novada pašvaldībā 2025. gada 28. janvarī reģistrēts ar Nr. GND/5.14/25/277-A) ar lūgumu izsniegt atļauju plantāciju meža atmežošanai Gulbenes novada Tirzas pagasta nekustamajā īpašumā ,,Jāņukalns”, kadastra Nr. 50940030009, zemes vienības kadastra apzīmējums 5094 003 0009 lauksaimniecības zemes – aramzemes, ierīkošanai Nr. 26, 27, 28 un 29. nogabalos 1,64 ha platībā.

Atbilstoši Ministru kabineta 2013. gada 5. marta noteikumu Nr. 118 ,,Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” 10.1. apakšpunktam iesniegums un tam pievienotie dokumenti nosūtīti Dabas aizsardzības pārvaldei, Valsts vides dienesta reģionālajai vides pārvaldei un Valsts meža dienestam atzinuma sniegšanai. No visām minētajām institūcijām saņemti pozitīvi atzinumi.

Atbilstoši Gulbenes novada 2018. gada 27. decembra saistošajiem noteikumiem Nr. 20 ,,Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr. 25, 29.§) zemes vienībai kadastra apzīmējums 5094 003 0009 atrodas Vides un dabas resursu aizsardzības aizsargjoslas (aizsardzības zonas) teritorijā ap kultūras pieminekli laukos. Ar vēstuli (Gulbenes novada pašvaldībā reģistrēta GND/5.14/25/279) Nacionālai Kulturas mantojuma pārvaldei tika pieprasīta atļauja paredzētās darbības īstenošanai. 2025. gada 30. janvārī tika saņemts atzinums Nr. 2025/14.4-09/106 no Nacionālās kultūras mantojuma pārvaldes Vidzemes reģionālās nodaļas, kurā norādītas prasības, kuras jāievēro lauksaimniecībā izmantojamās zemes ierīkošanai mežā nekustamajā īpašumā ,,Jāņukalns”, Tirzas pagastā, Gulbenes novadā.

Pēc pozitīvu atzinumu saņemšanas 2025. gada 14. februārī Valsts meža dienestam tika iesniegts pieprasījums (Gulbenes novada pašvaldībā reģistrēts ar Nr. GND/5.14/25/457) kompensācijas apmēra aprēķināšanai.

2025. gada 12. martā Gulbenes novada pašvaldībā saņemta Valsts meža dienesta Ziemeļaustrumu virsmežniecības 2025. gada 25. februāra vēstule Nr. AVM.5-3/514, kurā minēts, ka kopējais kompensācijas apmērs ir 0 (nulle).

Pamatojoties uz Pašvaldību likuma 4. panta pirmās daļas 15. punktu, kas nosaka, ka, pašvaldību autonomā funkcija ir saskaņā ar pašvaldības teritorijas plānojumu noteikt zemes izmantošanu un apbūvi, 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2013. gada 5. marta noteikumu Nr. 118 ,,Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” 7. punktu, kas nosaka, ka atļauju lauksaimniecības zemes ierīkošanai izsniedz (izņemot šo noteikumu 17. punktā minēto gadījumu) vietējā pašvaldība, kuras administratīvajā teritorijā atrodas meža īpašums vai tiesiskais valdījums, kurā paredzēta lauksaimniecības zemes ierīkošana, šo noteikumu 14. punktu, kas nosaka, ka darbības ierosinātājs triju darbdienu laikā pēc valstij atlīdzināmās kompensācijas samaksas iesniedz vietējā pašvaldībā informāciju par veikto maksājumu; vietējā pašvaldība saskaņā ar šo noteikumu 7. punktu nekavējoties pieņem lēmumu par atļaujas (administratīvā akta) izdošanu, šo noteikumu 15. punktu, kas nosaka, ka atļaujas derīguma termiņš ir trīs gadi; atļaujas derīguma termiņa laikā darbības ierosinātājs veic atmežošanu; Ministru kabineta 2012. gada 18. decembra noteikumu Nr. 889 “Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību” 18. punktu, kas nosaka, ka kompetentā institūcija (vietējā pašvaldība) informē Valsts meža dienestu par izdoto administratīvo aktu, kas personai piešķir tiesības veikt būvniecību vai tiesības mežā ierīkot lauksaimniecībā izmantojamu zemi, un Attīstības un tautsaimniecības komitejas ieteikumu, atklāti balsojot ar ar 15 balsīm ,,Par” (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), ,,Pret” – nav, ,,Atturas” – nav, ,,Nepiedalās” – nav, Gulbenes novada pašvaldības dome NOLEMJ:

1. ATĻAUT lauksaimniecībā izmantojamās zemes – aramzemes ierīkošanu Gulbenes novada Tirzas pagasta īpašuma „Jāņukalns”, zemes vienībā ar kadastra apzīmējumu 5094 003 0009 Nr. 26, 27, 28 un 29. nogabalos 1,64 ha platībā.
2. Lēmumu nosūtīt:

2.1. uz Valsts meža dienesta Austrumu virsmežniecības elektronisko adresi;

2.2. Zemnieku saimniecībai ,,Augstkalni”, reģistrācijas Nr. 43201015003, elektroniski parakstītu uz elektroniskā pasta adresi: zsaugstkalni@inbox.lv, pielikumā pievienojot Nacionālās kultūras mantojuma pārvaldes Vidzemes reģionālās nodaļas atzinumu.

Gulbenes novada pašvaldības domes priekšsēdētājs A.Caunītis